b'\n_START_ARTICLE_\nViktor Agejev (nyrkkeilij\xc3\xa4)\n_START_SECTION_\nHuipulle armeijan urheiluseuran kautta\n_START_PARAGRAPH_\nVuonna 1962 Agejev siirtyi armeijan palvelukseen ja siirtyi edustamaan TsSKA Moskovaa eli armeijan urheiluseuraa. Seuraavan vuoden 1963 Neuvostoliiton mestrauuskilpailuissa tuli mestaruus ja samalla v\xc3\xa4lieriss\xc3\xa4 voitto juuri Euroopan mestaruuden voittaneesta Tamulisista. _NEWLINE_Agejev oli nyrkkeillyt sarjassa alle 67 kg, mutta paino-ongelmat pakottivat siirtym\xc3\xa4\xc3\xa4n sarjaan alle 71 kg. Vuoden 1964 t\xc3\xa4ht\xc3\xa4in oli Tokion olympialaisissa, mutta esteeksi muodostui Boris Lagutin, kaksinkertainen Euroopanmestari ja olympiamitalisti, joka voitti Agejevin Neuvostoliiton mestaruuskisoissa v\xc3\xa4lieriss\xc3\xa4 ja nousi olympiaedustajaksi ja siell\xc3\xa4 olympaivoittajaksi.\n_START_SECTION_\nNeuvostoliiton nyrkkeilyn huipulla\n_START_PARAGRAPH_\nVuodesta 1965 Agejev nousi sarjan alle 71 kg Neuvostoliiton ykk\xc3\xb6seksi Lagutinin v\xc3\xa4istytty\xc3\xa4. Agejev voittikin heti Euroopan mestaruuden It\xc3\xa4-Berliinin kisoissa. Ennen loppuottelua h\xc3\xa4n voitti Sveitsin Baumannin, It\xc3\xa4-Saksan J\xc3\xbcrgen Voigtl\xc3\xa4nder ja Italian Mario Casatin. Loppuottelussa Agejev voitti Bulgarian Angel Doit\xc5\xa1evin teknisell\xc3\xa4 tyrm\xc3\xa4yksell\xc3\xa4. Vuoden 1967 EM-kisoissa Roomassa Agejevin onnistui uusia Euroopan mestaruus voitoilla Hollannin Hermann Scheregarduksesta, Skotlannin Tom Imriest\xc3\xa4 ja Romanian Ion Covacista. Loppuottelussa Agejev kukisti Puolan Witold Stachurskin. Euroopan mestaruuden j\xc3\xa4lkeen tuli viel\xc3\xa4 kolmas Neuvostoliiton mestaruus sarjassa alle 71 kg._NEWLINE_Vuosi 1968 oli olympiavuosi, ja Agejevin tavoite oli otella olympialaisissa. Esteeksi tuli kuitenkin entinen mestari Boris Lagutin, joka palasi keh\xc3\xa4\xc3\xa4n vuoden 1967 lopulla. Vuoden 1968 Neuvostoliiton mestaruuskisa oli keskeisin n\xc3\xa4yt\xc3\xb6n paikka olympianyrkkeilij\xc3\xb6it\xc3\xa4 valittaessa. Lagutin otti semifinaalissa Agejevista voiton ja voitti viel\xc3\xa4 loppuottelun. N\xc3\xa4in Agejevin olympiatie oli poikki.\n_START_SECTION_\nUrheilu-uran j\xc3\xa4lkeinen aika\n_START_PARAGRAPH_\nViktor Agejev p\xc3\xa4\xc3\xa4tti uransa vuoteen 1968 ja siirtyi urheiluopettajakoulutukseen Moskovan fyysisen kulttuurin instituuttiin. Siviiliel\xc3\xa4m\xc3\xa4ss\xc3\xa4 Agejev ajautui riitoihin neuvostourheilujohdon kanssa. T\xc3\xa4m\xc3\xa4n vuoksi h\xc3\xa4nelt\xc3\xa4 kiellettiin asuminen Moskovassa.   _NEWLINE_1970-luvulla Agejev sai palata Moskovaan, ja h\xc3\xa4n valmensi mm. Viktor Rybakovia, Valeri Limasovia, Vasili Solominia. Neuvostoliiton hajotessa Agejevista tuli ensimm\xc3\xa4isi\xc3\xa4 ammattinyrkkeilyn toimijoita. Vuosina 1992-2017 h\xc3\xa4n oli Ven\xc3\xa4j\xc3\xa4n ammattinyrkkeilyliiton puheenjohtaja, joka liittyi osaksi World Boxing Association (WBA) - organisaatiota. Agejev loi 1990-luvulla Bala\xc5\xa1ihaan Moskovan alueella oman urheilukoulun, jossa nuorista koulutetaan nyrkkeilij\xc3\xb6it\xc3\xa4,'